Diari Oficial de la Generalitat Valenciana


Sumari del DOGV 482, del 09-12-1986 (1986/807707)

RESOLUCIÓ de 3 de novembre de 1986, de la Direcció General d'Educació Bàsica i Ensenyaments Especials, per la qual s'autoritzen Centres d'Educació Bàsica i Preescolar per a realitzar la integració d'alumnes d'Educació Especial, inclosos en la planificació de l'Educació Especial i es donen instruccions per al funcionament.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   482

Data del DOGV
:   09-12-1986

Secció del DOGV
:   ALTRES DISPOSICIONS

Número del document
:   1986/807707


Data del document
:   03-11-1986

Organisme emissor
:   Conselleria de Cultura, Educació i Ciència

Tipus de document
:   Resolució

Anàlisi jurídica

Resolució de 3 de novembre de 1986, de la Direcció General d'Educació Bàsica i Ensenyaments Especials, per la qual s'autoritzen centres d'Educació Bàsica i Pre-escolar per a realitzar la integració d'alumnes d'Educació Especial, inclosos en la planificació de l'Educació Especial i es donen instruccions per al funcionament.  
Per Ordre de 30 d'abril de la Conselleria de Cultura, Educació i Ciència, s'establiren els criteris per a la planificació de l'Educació Especial a la Comunitat Valenciana, es determinaren els procediments per tal de seleccionar Centres experimentals d'integració i s'obrí el termini perquè els Centres que volien participar en la integració educativa de disminuïts en presentassen la sol·licitud d'autorització.   
Examinades les sol·licituds presentades pels diferents Centres, així com l'informe emés per les Comissions Sectorials d'Educació Especial a proposta dels Directors Territorials de Cultura i Educació corresponents, d'acord amb el que estableix l'article 9 i la Disposició Final Primera de l'Ordre de Planificació de l'Educació Especial, he resolt:   
Primer. Autoritzar als Centres d'Educació General Bàsica i Pre-escolar relacionats a l'annex d'aquesta Resolució perquè realitzen la integració educativa de disminuïts d'acord amb el que disposa el Reial Decret 334/1985 de 6 de març d'Ordenació de l'Educació Especial i en els termes i condicions establerts en l'Ordre de 30 d'abril de 1985 de la Conselleria de Cultura, Educació i Ciència sobre planificació de l'Educació Especial.   
Segon. Aquesta Direcció General podrà acordar la finalització de l'experimentació en els Centres seleccionats per la present Resolució que en el desplegament d'aquesta no s'adequen als objectius assenyalats, amb els informes previs corresponents i a proposta de la Comissió Sectorial.   
Tercer. Els Directors Territorials de Cultura i Educació d'Alacant, Castelló i València, amb l'informe previ de les Comissions Sectorials d'Educació Especial respectives, adoptaran les mesures necessàries per tal de garantir la dotació de professorat que preveu l'article 10.4 de l'Ordre, en els Centres Públics, i proposaran a la Direcció General, si escau, la dotació de personal complementari per garantir els tractaments.   
Quart Els Centres Privats seleccionats comptaran amb les dotacions previstes a l'article 10.4 de l'Ordre i, a proposta del Director Territorial de Cultura i Educació corresponent, amb les complementàries que calguessen per garantir els tractaments.   
Cinqué. Els directors del Centres seleccionats trametran a la Direcció General d'Educació Bàsica i Ensenyaments Especials la relació del professorat que participarà en el projecte als efectes previstos a l'article 10, apartats 5 i 6.   
Sisé. Els Serveis Psicopedagògics Escolars i els Gabinets Homologats de les respectives demarcacions inclouran dins el programa d'activitats, l'atenció preferent a aquests Centres per a la qual cosa desplegaran les funcions següents:   
1. Determinació de l'alumnat a integrar en l'experiència, d'acord amb el tipus de disminucions per a la qual s?ha declarat el Centre.   
2. Avaluació pluridimensional dels alumnes integrats.   
3. Elaboració del PDI amb la participació dels pares i professors. Aquests programes hauran d'incloure el pla de treball de cada alumne i els suports i atencions personalitzades que calguen.   
4. Orientació tècnico- pedagògica perquè els professors facen una millor aplicació d'aquests programes i un seguiment d'aquesta aplicació al llarg de tot el procés educatiu.   
Seté. Les activitats educatives dels alumnes integrats es duran a terme en l'aula on s'integren amb el seu grup- classe, llevat d'aquelles que per la seua naturalesa- logopèdia, rehabilitació física, tractaments individualitzats...- resulten més eficaces de realitzar fora de l'aula, individualment o en grup menut; en qualsevol cas el temps de permanència de l'alumne fora de l'aula no superarà, com a terme mitjà, 5 hores setmanals.   
Vuité. El personal adscrit als Centres seleccionats en virtut de l'experiència d'integració, atendrà prioritàriament els alumnes integrats i, en funció de les disponibilitats horàries, aquells alumnes amb necessitat de reforç pedagògic i/o tractament sense els quals podien veure'n limitat el desenrotllament.   
L'atenció professional del personal i del professorat de suport a la integració es concretarà en:   
1. Elaboració, aplicació, seguiment i avaluació amb el professor tutor, el Servei Psicopedagògic Escolar i la família dels programes generals, adaptats o individuals, derivat s de les necessitats educatives dels alumnes integrats.   
2. Aplicació individual o en grup menut d'aquells aspectes del programa que per la seua naturalesa així ho puguen requerir.   
3. Elaboració de material didàctic.   
Nové. 1. En els Centres seleccionats es constituirà un Departament d'Orientació i Innovació Educatives que, compost almenys pels professors que tinguen alumnes integrats en les seues unitats, el professorat i personal de suport a l'experiència i el SPE, tindrà com a objectius:   
a) Adaptació curricular dels programes ordinaris a l?especificat dels alumnes integrats.   
b) Disseny, adopció i experimentació de formes d'organització escolar, de caràcter flexible i obert que afavoresquen els processos d'integració educativa, en els nivells corresponents.   
c) Disseny de materials i desenrotllament de recursos metodològics que permetran l'aplicació més adequada a les necessitats educatives i d'adaptació dels alumnes integrats.   
d) Avaluació sistemàtica del seguiment de l'experiència, en l'àmbit actitudinal sòcio- educatiu amb referència a pares, professors, alumnes.   
e) Avaluació i adaptació del projecte al procés d'integració dels alumnes escolaritzats en el Centre.   
f) Realitzar activitats de sensibilització dirigides a alumnes, professors i pares.   
g) Realització de la Memòria que es preveu a l'article 5, apartat 4 de l'Ordre.   
2. Aquest Departament realitzarà un informe trimestral del seguiment de l'experiència que, informat pel Consell Escolar del Centre, serà tremés als Inspectors de Zona i Coordinador d?Educació Especial respectivament.   
Desè. Amb independència de les funcions atribuïdes als Inspectors de Zona, l'Inspector Coordinador d'Educació Especial realitzarà el seguiment de l'experiència, recaptant tots els informes que calguen.   
Així mateix, trimestralment, elevarà un informe avaluador del desenrotllament de les experiències, proposant-hi totes les modificacions que calguen, a la Comissió Sectorial.   
Onzé. Als efectes previstos a l'article 8, apartat 3.d), de l'Ordre de 30 d'abril, les Comissions Sectorials es reuniran preceptivament una vegada al trimestre, i proposaran totes les actuacions que calguen per tal d'aconseguir el millor desenrotllament dels Projectes.   
València, 3 de novembre de 1986.- El Director General d'Educació Bàsica i Ensenyaments Especials: Baltasar Vives i Moncho.   
Veure annex